སློང་སོགས་འབྱུང་བར་བླ་མས་གསུང་བས་
དེ་བཞིན་དུ་བྱ། སམ་བུ་ཊ་ལས། རི་བོ་དང་ནི་བཞི་མདོ་དང་། །ཤིང་གཅིག་
ཆུ་འགྲམ་ཐང་ཆེན་དང༌། །དེ་བཞིན་དབེན་པའི་གནས་མཐའ་དང་། །རི་བོའི་
425

༄༅། །རྒྱ་མཁར་གྲུབ་ཆེན་པའི་གསུང་འབུམ། ༼ཀཉྩི
སུལ་དང་རྩེ་མོ་དང༌། །པདྨའི་ཚལ་ནི་ཡིད་འོང་དང༌། །རྫིང་དང་རྒྱ་མཚོ་ཆེན་
པོའི་འགྲམ། །ཚང་ཚིང་ཕུག་དང་རི་ཡི་འགྲམ། །གདོད་ནས་དག་པའི་དུར་ཁྲོད་
དང་། །མཚན་མོ་མ་མོའི་ཁྱིམ་རྣམས་སུ། །གནས་དེར་འཇིགས་པ་རབ་སྤངས་
ནས། །ཉམས་མྱོང་ཅན་གྱིས་རབ་ཏུ་བསྒོམ། །ཞེས་གསུངས་པ་ལྟར། རི་བོའི་རྩེ་
དང་རི་གསུམ་གྱི་མདོ། ལམ་རྒྱ་གྲམ་དང་ཐང་ཆེན་གྱི་དཀྱིལ། ཤིང་གཅིག་དང་
མཚོ་དང་ཆུ་མིག་ཆུ་དང་བྲག་འཐབ་པའི་འགྲམ། རི་དམར་བྲག་དམར། ལྷ་
ཁང་དང་དགོན་པ་གོག་པོ། མགྲོན་ཁང་དང་མཆོད་རྟེན་བཤིག་པོ། མི་མང་
པོ་འཕུང་ཤུལ་གྱི་ས། ཤིང་དང་བྲག་ལ་མི་ཤི་བའམ་ལྕེབས་པ་ནགས་ཚལ་དང་
ཚོང་འདུས་ཀྱི་དཀྱིལ་དུར་ཁྲོད་ཀྱི་གནས་ལ་སོགས་པར་འཇིགས་ཤིང་སྐྱི་གཡའ་
བ་སེམས་ལ་འཁུ་འཁྲིག་སྣ་ཚོགས་འབྱུང་བའི་གནས་སུ་འགྲོ་བར་བྱ་སྟེ་ཟབ་དོན་
ཐུགས་སྙིང་ལས། དུར་ཁྲོད་ལུང་སྟོང་ལྷ་ཁང་ཤིང་གཅིག་ཁང་སྟོང་སོགས། །རང་
སེམས་གང་འཇིགས་ཉམ་ང་བག་ཚའི་གནས་སུ་ཉལ། །ཞེས་གསུངས་སོ། །
གཉིས་པ་རྟེན་གྱི་གང་ཟག་ནི། སྣོད་དང་ལྡན་པ་དང་མི་ལྡན་པའི་ཁྱད་པར་
གཉིས་ལས། དང་པོ་ནི་མ་ཅིག་གིས། འཆི་བ་མི་རྟག་དྲན་པའི་མི། །ཚེ་འདི་
བློ་ཡིས་ཐོང་བའི་མི། །བླ་མ་རྗེ་ལ་དད་པའི་མི། །ཞེ་ནས་དམ་ཆོས་བྱེད་པའི་
མི། །སྙིང་རུས་ཞེ་བཅད་ཆེ་བའི་མི། །གཉན་ཁྲོད་རི་ལ་ཚུགས་པའི་མི། །རྐྱེན་
ངན་སློང་ལ་བསྲེ་བའི་མི། །ཆོས་མིན་བསམ་དུ་མེད་པའི་མི། །དེ་འདྲའི་གང་
ཟག་ལས་ཅན་ལ། །ཟབ་མོའི་དོན་གྱི་སྙིང་ཁུ་བསྟན། །ཞེས་པ་ནས། མདོར་ན་
ཉིན་མཚན་དུས་ཀུན་ཏུ། །ཆོས་ལ་སེམས་པའི་གང་ཟག་དགོས། །ཞེས་གསུངས་
པ་ལྟར་རོ། །སྣོད་དང་མི་ལྡན་པའི་གང་ཟག་ནི། རྟག་རྩིས་ཆེ་ཞིང་བཟུང་འཛིན་
དམ། །བླ་མའི་སྐྱོན་ལ་བསམ་ཤིང་རྟོག །འཇིག་རྟེན་ཆོས་བརྒྱད་ལྷག་པར་
- 426 -

ཟབ་ལམ་
ཕམ་གཅོད་ཀྱི་ཁྲིད་ཡིག་ཉུང་བསྡུས་མ་ཅིག་གདམས་པའི་ཞལ་ལུང་ཞེས་བྱ་བ།
ཆེ། །སྙིང་རུས་མེད་ཅིང་བློ་སྣ་མང༌། །གཉན་ཁྲོད་རི་ལ་མི་ཚུགས་འབབ། །རྐྱེན་
ངན་སློང་ལ་མི་བསྲེ་ལྔར། །ཆོས་མིན་བསམ་པ་མང་པོ་འཆར། །ཆོས་ལ་མི་
དད་གྲོགས་ལ་སྨད། །ཕ་ཡུལ་གཉེན་ལ་བརྩེ་ཞིང་ཞེན། །ཉོན་མོངས་ཆགས་
སྡང་ཁ་ལོ་རྒོད། །།དམ་ཆོས་དགའ་ལོ་ཞར་ཆོས་ཞུ། །བླ་མར་གསང་ནས་དམ་
ཆོས་ངོམས། །ཉམས་སུ་མི་ལེན་ལེ་ལོས་འཁྱེར། །དེ་འདྲའི་གང་ཟག་སྐལ་
ངན་ལ། །ཟབ་མོ་བདུད་ཀྱི་གཅོད་འདི་སྦ། །ཞེས་དང༌། ཡང་ཡེ་ཤེས་ཀྱི་
མཁའ་འགྲོ་མའི་ཞལ་ནས། བག་ཆགས་མེད་ལ་གོ་བ་ཆུང་། །ཤེས་རབ་མེད་
ལ་ཐོས་པ་ཆུང་། །སྙིང་རུས་མེད་ལ་སྡུག་སྲན་ཆུང༌། །ཉམས་རྟོག་མེད་ལ་ཁ་
ལྟ་མཐོ། །ཡོན་ཏན་མེད་ལ་ང་རྒྱལ་ཆེ། །གདམས་ངག་མེད་ལ་གཅོད་ཁམས་
ཆེ། །བརྩོན་འགྲུས་མེད་ལ་འདོད་ཐག་ཉེ། །དམ་ཚིག་མི་བསྲུང་ཚུལ་འཆོས་
མཁས། །བྱང་ཆུབ་མི་སྒྲུབ་འདི་དོན་གཉེར། །ཞེས་དང་། རང་ངམ་གྲོགས་
དང་གཉེན་སོགས་ལ། །འགལ་རྐྱེན་མི་མཐུན་སྣ་ཚོགས་འབྱུང་། །གནས་དེར་
དགྲ་དང་གཅན་གཟན་གྱིས། །འཇིགས་པས་ཉེན་ཟེར་བཤོལ་བཏབ་ལྡོག །ཞེས་
གསུངས་པ་ལྟར་རོ། །
གསུམ་པ་དུས་ནམ་ལ་འགྲོ་བ་ནི། མ་ཅིག་གིས། ཕྱོགས་དུས་གཞན་ལ་
གསང་དགོས་ཏེ། །ཤར་སོགས་གང་དུ་འགྲོ་བ་ལ། །ཤིན་ཏུ་གསང་བ་གནད་དུ་
ཆེ། །གཞན་ལ་གསང་བས་དངོས་གྲུབ་མྱུར། །གསུངས་པ་ལྟར་གཞན་ལ་གསང་
བ་གལ་ཆེ་བས། ཉིན་མཚན་ནམ་འགྲོ་རུང་ཁྱད་མེད་ཀྱང་དུར་ཁྲོད་ལ་སོགས་
པར་མཚན་མོ་འདྲེ་སྲིན་འབྱུང་པོ་མི་མ་ཡིན་སྣ་ཚོགས་པ་རྒྱུ་ཞིང་འདུ་བས་སྲོད་
ནམ་གུང་ཐོ་རངས་སོགས་སུ་འགྲོ་བར་བྱ། དེ་ཡང་ཐོག་མར་ཟླ་བོ་དང་བཅས་ཏེ་
འགྲོ། རིམ་གྱིས་ཟླ་བོ་མེད་པར་འགྲོ་བར་བྱ་སྟེ་གཅོད་ལ་བོགས་འདོན་པའི་ཕྱིར་
427 -

༄༅། །རྒྱ་མཁར་གྲུབ་ཆེན་པའི་གསུང་འབུམ། ༼ཀྲྀ
མཚན་མོ་ཡ་ང་ཞིང་འཇིགས་པ་ཆེ་བའི་དུས་སུ་འགྲོ་བར་བྱ་ལ།
ཟབ་དོན་ཐུགས་
སྙིང་ལས། མཚན་མོ་ཉམ་ང་ལྷ་འདྲེ་འདུ་ཞིང་ཉམས་རྟོགས་སྐྱེ། །ཐེ་ཚོམ་གཅོད་
དང་གེགས་སེལ་བོགས་འདོན་ཚེ་ན་བྱ། །ཞེས་གསུངས་སོ། །དེ་ཡང་ཐོག་མར་
འཇིགས་དགོས། བར་དུ་འཇིགས་མཁན་རྩད་གཅོད་དགོས། ཐ་མ་འཇིགས་
ཡུལ་དང་འཇིགས་མཁན་མ་རྙེད་པ་ཞིག་དགོས་གསུང་བ་ཡིན།
བཞི་པ་བསམ་པ་ཇི་ལྟ་བུས་འགྲོ་བ་ལ། བསམ་པ་ལ་བཟང་ངན་གྱི་ཁྱད་
པར་གཉིས་ལས། ཚེ་འདིའི་ཕུན་ཚོགས་དང་བདེ་སྐྱིད་བསམ་ནས་མི་འགྲོ། རྙེད་
བཀུར་སྙན་གྲགས་བསམ་ནས་མི་འགྲོ། དཀོན་མཆོག་གསུམ་དང༌། བླ་མ་
དང་གྲོགས་ལ་ཁྱད་གསོད་དང་མ་དད་པ་དང་མ་གུས་པས་མི་འགྲོ།
གཞན་གྱི་
གཡམ་ལ་རྒྱུག་པའི་ཕྱིར་མི་འགྲོ། ལྷ་འདྲེ་ལ་དོ་བསྡོ་བ་དང་འདུལ་འདོད་ཀྱིས་
མི་འགྲོ། ལྷ་འདྲེ་མི་གསུམ་དབང་དུ་བསྡུ་འདོད་ཀྱིས་མི་འགྲོ། གཞན་ལ་ཕན་
སེམས་གཏན་ནས་མེད་པར་ཀུན་སློང་ངན་པ་དེ་ལྟ་བུའི་སོང་ན་དགེ་བ་ལྟར་
སྣང་དང་མི་དགེ་བ་མཚན་ཉིད་པར་འགྲོ་བས་ཆོས་སུ་མ་སོང་བ་ཡིན་ནོ། །དེ་
ལ་བརྟེན་ནས་བླ་མའི་བཀའ་བཀྱོན་དང་། མཁའ་འགྲོའི་བཀའ་ཆད། ལྷ་འདྲེ་
འཚུབ་སློང་བར་ཆད་འདྲ་བྱུང་ནས་ཚེ་སྲོག་ལ་ཡང་གནོད་པ་ཆེན་པོ་འབྱུང་
ལ། གཅོད་གཞུང་བློ་གྲོས་མིག་འབྱེད་དུ། ཉམས་ལེན་གྱི་བསམ་བློ་ཙམ་ཡང་
མེད་པར་ནུས་མཐུ་ཁོ་ན་དོན་དུ་གཉེར་ནས་གཉན་ས་འགྲིམ་ཞིང་ལྷ་འདྲེ་ལ་དོ་
བསྡོ་བའི་རིགས་ལ་ཨ་མ་ལབ་སྒྲོན་གྱིས་བཀའ་བཀྱོན་མང་དུ་མཛད་འདུག་པས་
གཅོད་པ་ཡིན་ཟེར་མཁན་ཚོས་བག་ཡོད་པར་མཛད་ན་རང་གཞན་ལ་ ་དགེ་ཞིང་
ལེགས་པར་འགྱུར་རོ་གསུངས། · ཁ་བཤད་དང་ཉམས་ལེན་གཉིས་ཀ་ཚ་གྲང་ལྟ་
བུ་རྒྱབ་འགལ་དུ་མ་སོང་བ་ཤིན་ཏུ་གལ་ཆེའོ། །འོ་ན་ཇི་ལྟར་བྱེད་ན། ཚེ་འདི་
428

ཟབ་ལམ་གཅོད་ཀྱི་ཁྲིད་ཡིག་ཉུང་བསྡུས་མ་ཅིག་གདམས་པའི་ཞལ་ལུང་ཞེས་བྱ་བ།
བློ་ཡིས་བཏང་། འཁོར་བ་ལ་ཞེན་པ་ཟློག །ལྷ་དང་བླ་མ་དང་ཆོས་དང་གྲོགས་
ལ་དད་གུས་དང་དག་སྣང་སྦྱངས། སྣང་སྲིད་ལྷ་འདྲེ་ཡིས་མཚོན་པའི་སེམས་
ཅན་ལ་བྱམས་སྙིང་རྗེ་བྱང་ཆུབ་ཀྱི་སེམས་བསྒོམས་ནས་ཁོ་རང་ཚོའི་རྒྱུད་སྨིན་
ནས་ད་ལྟ་ལུས་མཆོད་སྦྱིན་རྒྱ་ཆེན་བྱས་ནས་མ་འོངས་པ་ན་ཆོས་ཀྱི་འཁོར་དུ་སྡུད་
པར་ཤོག་སྙམ་པའི་སྒོ་ནས་གཉན་ཁྲོད་འགྲིམ་ན་ཀུན་སློང་ལེགས་པའི་ཚད་ཡིན་
པས་དེ་ལྟར་དུ་ཤེས་པར་བྱ།
ཞར་བྱུང་ཆོས་འདིའི་བདུད་བཞི་ངོས་བཟུང་བ་དང་། དེ་ལ་བརྟེན་ནས་
སློང་བྱུང་ཚུལ་སོགས་བཤད་ན། སྤྱིར་ན་ཕུང་པོའི་བདུད་ལ་སོགས་པ་བཞི་ཡོད་
ཀྱང་གཅོད་ལུགས་རང་སྐད་ཀྱི་བདུད་ནི་ཐོགས་བཅས་ཀྱི་བདུད་ལ་སོགས་པ་བཞི་
ཡིན་པས་མ་ཅིག་གི་བཀའ་ཚོམས་ཆེན་མོ་ལས་གང་བ་སྨུག་སེང་གིས་མ་ཅིག་ལ་
ཞུས་པ། ཀྱེ་མ་ཅིག་ལགས། བདུད་ཅེས་བྱ་བའི་དོན་གྱི་ཁྱད་པར་ཇི་ལྟ་བུ་ལགས་
ཞུས་པས། མ་ཅིག་གི་ཞལ་ནས། བུ་ཉོན་དང་བདུད་ཀྱི་མཚན་ཉིད་འདི་ལྟར་
ཅན་དུ་ཡིན་ནོ། །བདུད་ཅེས་བྱ་བ་གཟུགས་ཆེ་ལ་ཁ་དོག་ནག་པོ་གང་གིས་མཐོང་
ཡང་འཇིགས་ཤིང་ཡ་ང་བ་ཅན་དང་པོར་གྲུབ་པ་ཞིག་ཡོད་པ་མ་ཡིན་
ནོ། །མདོར་ན་བདུད་ཅེས་བྱ་བ་ནི། ཐར་པ་བྱང་ཆུབ་བསྒྲུབ་པའི་གེགས་སུ་གྱུར་
པ་གང་ཡིན་པ་དེ་ལ་བདུད་ཟེར་བ་ཡིན་ནོ། །དེ་ནི་བརྩེ་ཞིང་གདུང་བའི་གཉེན་
འདུན་རྣམས་ཀྱང་བྱང་ཆུབ་བསྒྲུབ་པའི་བདུད་དུ་གྱུར་པ་ཡོད་དོ། །ཁྱད་པར་དུ་
བདུད་ལ་བདག་འཛིན་ལས་ཆེ་བ་མེད་པས་བདག་འཛིན་འདི་མ་ཆོད་ཀྱི་བར་དུ་
བདུད་ཐམས་ཅད་ཁོ་རང་ལ་སྡང་བ་ཡིན་ཅིང་། དེའི་ཕྱིར་བདག་འཛིན་གྱི་
བདུད་གཅོད་པའི་ཐབས་ལ་མཁས་པར་བྱེད་ཅིང་བརྩོན་འགྲུས་དྲག་པོའི་སྒོ་ནས་
བརྩོན་པའི་ཞོར་ལ་བདག་འཛིན་ལས་སྐྱེས་པའི་དུག་གསུམ་གཅོད་དགོས་པས་
429

༄༅། །རྒྱ་མཁར་གྲུབ་ཆེན་པའི་གསུང་འབུམ། ༼ཀིརྞཱི
བདུད་ལ་བཞི་ཡོད་དེ་དེ་ལ་མིང་དུ་བཏགས་ན།
ཐོགས་བཅས་བདུད་
དང་། ཐོགས་མེད་བདུད་དང༌། དགའ་བྲོའི་བདུད་དང༌། སྙེམས་བྱེད་བདུད་
བཅས་བཞི་ཡོད་དོ། །དེ་ལ་ཐོགས་བཅས་བདུད་ཅེས་བྱ་བ་ནི། མིག་གིས་
གཟུགས་མཐོང་བའི་ཚེ་ན་གཟུགས་བཟང་པོ་ལ་ཆགས་པ་སྐྱེ། གཟུགས་ངན་པ་
ལ་སྡང་སེམས་སྐྱེ། དེ་བཞིན་དུ་རྣ་བ་དང་སྣ་དང་ལྕེ་དང་ལུས་དང་དེ་རྣམས་
ཀྱི་དབང་པོའི་ཡུལ་དུ་སྣང་བའི་སྒྲ་དང་། དྲི་དང་། རོ་དང་། རེག་བྱ་རྣམས་
ཀྱི་བཟང་པོ་རྣམས་ལ་ཞེན་ཞིང་ཆགས། ངན་པ་ལ་རྣམས་ལ་སྡང་སེམས་སྐྱེས་
པས་དེ་ལ་ནི་ཆགས་སྡང་གཉིས་སུ་བཟུང་བའི་བདུད་ཅེས་ཟེར་བ་ཡིན་ནོ། །ཞེས་
པ་ནས། ཡིད་ལ་ཟུངས་ཤིག་པར་གྱིས་གསུངས། དེ་ཡང་། བཞི་བརྒྱ་པ་
ལས། ཡུལ་ལ་དགེ་བས་ཡིད་འོང་ན། །ཡུལ་དེ་ངན་པར་བརྩི་བ་ཡིན། །ཞེས་
དང་། དེའི་འགྲེལ་པ་ལས། ཡུལ་ཡིད་དུ་འོང་བ་གཟུགས་དང་སྒྲ་དང་དྲི་དང་
རོ་དང་རེག་བྱ་ཞེས་བྱ་བ་འདོད་པའི་ཡོན་ཏན་ལྔའི་བདག་ཉིད་ཅན་གང་ཡིན་
པ་དེ་ནི། དགེ་བའི་ལས་ཀྱིས་ཐོབ་ན་དེ་ཉིད་ཐར་པ་འདོད་པའི་སེམས་ཅན་
རྣམས་ཀྱིས་མི་གཙང་བས་བསྡུས་པས་ཁྱི་ལྟར་སྨད་པར་འགྱུར་རོ། །ཞེས་
དང་། མདོ་སྡེ་རྒྱན་ལས། ཡིད་ལ་མི་བྱེད་མང་བ་དང༌། །ལེ་ལོ་རྣལ་འབྱོར་
འཁྲུགས་པ་དང་། །འགྲོགས་ན་དགེ་ལ་ཞན་པ་དང་། །ཚུལ་བཞིན་མ་ཡིན་ཡིད་
ལ་བྱེད། །ཞེས་པ་ནས། བག་མེད་པ་དང་ཐོས་པ་ཉུང༌། །བར་དུ་གཅོད་པ་
ཤེས་པར་བྱ། །ཞེས་གསུངས་པ་ལྟར། ཆོས་བསྒྲུབ་པ་ལ་ཕྱི་ནང་གི་བར་གཅོད་
ཆེ་བ་དང་། རབ་ཏུ་བྱུང་བ་རྣམས་ཀྱང་ཆེན་པོ་རྣམས་ནོར་གྱི་གསོག་རུམ་
དང་། དགྲ་འདུལ་གཉེན་སྐྱོང་། ཚེ་འདིའི་ཆེ་ཐབས་ཕྱུག་ཐབས་བདེ་ཐབས་ཁོ་
ན་དོན་དུ་གཉེར་བ་དང༌། མན་པ་རྣམས་ཀྱང་ལ་ལ་གཞན་གྱི་བྲན་གཡོག་ཏུ་
430 -

ཟབ་ལམ་གཅོད་ཀྱི་ཁྲིད་ཡིག་ཉུང་བསྡུས་མ་ཅིག་གདམས་པའི་ཞལ་ལུང་ཞེས་བྱ་བ།
བཀོལ། ལ་ལ་གྲོང་ཆོག་ཁོ་ན་ལ་རྒྱུག །ལ་ལ་ཁེ་ཚོང་བྱ་ལས་འགྲོ་འདུག་མང་
པོས་འཁོར་བ་དང་སྡུག་བསྔལ་གྱི་རྒྱུ་སྒྲུབ་པ་ཡིན་ཏེ། བཞི་བརྒྱ་པ་ལས། མཆོག་
ལ་ཡིད་ཀྱི་སྡུག་བསྔལ་ཏེ། །ཐ་མལ་རྣམས་ལ་ལུས་སྐྱེས་སོ། །སྡུག་བསྔལ་གཉིས་
ཀྱིས་འཇིག་རྟེན་འདི། །ཉིན་རེ་ཉིན་རེར་འཇོམས་པར་བྱེད། །ཞེས་
གསུངས། གཅོད་པ་དང་རི་ཁྲོད་པ་ཁ་ཤས་དཀའ་སྤྱད་སྡུག་རུས་ཀྱི་བཟོད་སྲན་
མི་ཚུགས་པར་ལྟོ་གོས་ཀྱིས་ཕོངས་ཏེ་རི་ཁྲོད་དུ་འདུག་པ་སུན་ནས་གྲོང་ཡུལ་
འགྲིམ་ནས་འདོད་ཡོན་བདུད་ཀྱིས་འཁྱེར་བ་དེ་ལ་གདོན་ཆེན་བཅོ་བརྒྱད་ཀྱི་བློ་
རྒོད་རླུང་ཁྱེར་གྱི་གདོན་དང་སྙིང་ལ་ལྷའི་བུའི་བདུད་ཞུགས་པ་ཡིན་པས་དེའི་
དབང་དུ་མི་གཏོང་བར་ཟླ་བ་རེ་གཉིས་རེ་དཀའ་ཐུབ་བྱས་ལ་ནུས་མི་ནུས་ཀྱི་ཚོད་
བླངས་ཏེ་རིམ་གྱིས་གོམས་སུ་བཅུག་ནས་སྒྲུབ་ཚུགས་ཟིན་པ་གལ་ཆེའོ། །མདོར་
ན་ཚེ་འདིའི་ཕུན་ཚོགས་ཐམས་ཅད་ཀྱིས་བདག་འདོར་ལ་བདག་གིས་ཀྱང་འདི་
དག་འདོར་བ་མ་ཟད་རང་དང་ལྷན་ཅིག་སྐྱེས་པའི་ཤ་རུས་ཀྱང་མ་ལུས་ནས་
གཞག་ཏེ་དོར་ནས་འཇིག་རྟེན་ཕ་རོལ་ཏུ་འགྲོ་བ་ཞིག་ངེས་པར་འོང་བས་རྐྱེན་
གང་གིས་ཀྱང་དབང་དུ་མི་གཏོང་བར་ཆོས་དང་ཉམས་ལེན་རྣམ་དག་ཅིག་ད་
ལྟ་ནས་བྱེད་སྙམ་དུ་ཞེ་དམ་ཡང་ཡང་བྱ། ཡང་མ་ཅིག་གིས་ཐོགས་མེད་བདུད་
ཅེས་བྱ་བ་ནི། དབང་པོའི་ཡུལ་དུ་དངོས་སུ་མི་སྣང་ཡང་རང་གི་ཡིད་ལ་བཟང་
ངན་གྱི་རྟོག་པ་གང་ཡང་སྐྱེ་བས་དེ་ལ་བརྟེན་ནས་འདྲེ་ཞེས་པའི་འཇིགས་སྣང་
བཟུང་བས་ཡ་ང་བ་དང་། ལྷ་ཞེས་པའི་དག་སྣང་བཟུང་བས་བག་བྲོ་ཞིང་ཉམས་
དགའ་བ་སྐྱེ་བ་སྟེ། ཞེས་པ་ནས། ཐོགས་མེད་བདུད་ནི་རང་སར་གྲོལ་བ་ཡིན་
ནོ། །ཞེས་གསུངས། ཡང་མ་ཅིག་གིས། གང་ཚེ་ཆོས་ཉིད་དོན་ལ་མཉམ་པར་
སུས་བཞག་པ། །དེ་ཚེ་བདུད་ཚོགས་མི་བཟོད་ཆོ་འཕྲུལ་སྣ་ཚོགས་འབྱུང་། །ཕྱི་
431

༄༅། །རྒྱ་མཁར་གྲུབ་ཆེན་པའི་གསུང་འབུམ། ཀི་
ནང་གསང་བ་མངོན་སུམ་ཉམས་སྣང་རྨི་ལམ་དུ། །སྣ་ཚོགས་གཟུགས་སྟོན་མི་
སྙན་སྒྲ་སྒྲོགས་ལུང་སྟོན་འགྱུར། །གསུངས་པ་ལྟར། སློང་དང་ཆོ་འཕྲུལ་འབྱུང་
བ་ལ་གང་ཟག་གི་ཁྱད་པར་གཉིས་ལས། སེམས་ལ་བརྟན་པ་མ་ཐོབ་པའི་ལས་
ཡིན་པས་ངན་ལ།
དང་པོ་བ་ལ་སློང་བྱུང་བ་ལུས་སྲོག་ལ་གནོད་པའི་བར་ཆད་རྐྱེན་གྱིས་བྱུང་བ་
། གང་ཟག་རབ་ལ་ཆོས་ཉིད་ཀྱི་ཟིལ་མ་བཟོད། སྟོང་ཉིད་ཀྱི་
ནུས་པ་མ་བཟོད། རྣལ་འབྱོར་པའི་ཉམས་ལེན་མ་བཟོད་པར་ལྷ་འདྲེའི་ཆོ་འཕྲུལ་
སྣ་ཚོགས་འབྱུང་བར་བཤད་ལ། དེ་ཡང་གཉན་ཁྲོད་གང་དུ་གནས་པའི་འབྱུང་
པོ་དེ་དག་འཁྲུག་སྟེ་རྣལ་འབྱོར་པའི་ཉམས་ལེན་ལ་བར་ཆད་རྩོམ་པའི་ཕྱིར་དུ་
རང་རང་གི་འཁོར་ཚོགས་ཐམས་ཅད་བསྐུལ་ཞིང་བསྡུས་ནས་ནུས་པ་གང་ཡོད་
ཀྱིས་དྲག་ཏུ་གཟིར་བར་བྱེད་པ་དེ་ལ་སློང་ཟེར་རོ། །དེའི་ཚེ་རྣལ་འབྱོར་པ་རང་
ལ་ཉམས་མི་བདེ་བ་ཅུང་ཟད་རེ་འབྱུང་ངོ་། །དེ་ལ་ཕྱི་ནང་གསང་གསུམ་གྱི་སློང་
འབྱུང་དུ་ཡོད། ཡང་འབྱུང་པོ་ཐམས་ཅད་འདུས་ནས་མི་སྡུག་པའི་གཟུགས་
སྟོན། མི་སྙན་པའི་སྒྲ་སྒྲོགས། སྤྲུལ་པ་མི་འདྲ་བ་སྣ་ཚོགས་པ་དངོས་ཉམས་རྨི་
ལམ་ཅི་རིགས་ལ་འོང་ནས་གླགས་ལྟ་བ་ལ་ཆོ་འཕྲུལ་ཟེར་རོ། །སྔོན་རྗེ་བཙུན་
རིན་པོ་ཆེ་བལ་བོད་གཉིས་ཀྱི་ས་མཚམས། ཆུ་ཕོ་འབྲུག་གི་ལོ་དབྱར་ཟླ་ར་བའི་
ཡར་ངོ་ཚེས་བརྒྱད་ཀྱི་ནམ་གུང་ཡོལ་ཙ་ན། གདོན་ཆེན་བཅོ་བརྒྱད་འཇིགས་
པའི་ཤ་ཟ་མོ་ལྔ་དང་བཅས་པས་ལྟས་ངན་ཆོ་འཕྲུལ་སྣ་ཚོགས་བསྟན་ཏེ་བསམ་
གཏན་ལ་ཐོག་རྒྱུག་བྱེད་དུ་བྱུང་བའི་ཚེ་ན་མགུར་གསུང་བ། ང་སྟོང་ཉིད་ནམ་